Hulu Terengganu

Hulu Terengganu atau Ulu Terengganu merupakan sebuah daerah yang agak terpencil di negeri Terengganu namun mula dikenali setelah adanya projek hidroelektrik Kenyir. Kini tasik buatan manusia itu amat dikenali sebagai destinasi perlancongan. 

Namun begitu kelahiran nama Terengganu Darul Iman itu sendiri ada kaitan yang sangat rapat dengan Hulu Terengganu. Ini kerana Batu Bersurat Terengganu yang menyatakan daerah ini yang mula-mula menerima Islam di Terengganu malah di Malaysia. Ia dijumpai di Kg. Buluh iaitu sebuah kampung di Hulu Terengganu.

Kuala Berang merupakan pekan paling dikenali di Hulu Terengganu. Masyarakat di sini lebih bertumpu di sini dalam urusan harian kerana pusat pemerintahan daerah di jalankan di sini. segala macam pembangunan sudah diperlihatkan oleh Kuala Berang untuk menggambarkan Hulu Terengganu tidak sama seperti hulu di tempat lain kerana lazimnya hulu itu di ketahui akan terpencilnya sesuatu kawasan itu. Pada masa kini rakyat Hulu Terengganu telah menjadi perwakilan diperingkat persekutuan Malaysia dengan memegang jawatan Ahli Parlimen Hulu Terengganu iaitu Rosol Wahid yang berasal dari Ajil dalam kawasan Hulu Terengganu.

Kebanyakan masyarakat di sini adalah petani. Namun kini ramai yang beralih arah kepada menjadi peniaga.

Tempat terawal terima Islam 
Daerah Hulu Terengganu terbukti merupakan tempat terawal menerima Agama Islam di semenanjung Tanah Melayu berdasarkan catitan pada Batu Bersurat Terengganu bertarikh 1303 M (702 H) yang dijumpai di Kampung Buloh, Hulu Terengganu. 

Di samping itu, daerah Hulu Terengganu pernah menjadi tempat kunjungan dan tempat bermastautin tokoh-tokoh ulama seperti yang dibuktikan dengan penemuan makam-makam lama seperti Makam Tok Raja Ri di Kampung Kuala Por, Makam Tok Pauh di Kampung Pauh, Makam Tok Gajah di Kampung Pasir Nering, Makam Tok Berlian Mahmud di Kampung Kemat, Makam Tun Indera di Kampung Kuala Por dan Makam Sharif Mohammad al-Baghdadi di Kampung Jenagor. 

Hulu Terengganu juga pernah menjadi tumpuan pahlawan-pahlawan Melayu seperti Tok Gajah, Dato' Bahaman, Tok Janggut, Mat Kilau dan lain-lain lagi di awal abad ke 19. Daerah ini dijadikan sebagai kubu dan tempat persembunyian mereka bagi mengatur strategi menentang penjajahan Inggeris pada ketika itu. Antara peristiwa yang masih menjadi ingatan sehingga ke hari ini ialah Peristiwa Padang Kacong di Kuala Telemong.

Pentadbiran

Mukim
 Mukim Hulu Berang
 Mukim Hulu Telemung
 Mukim Hulu Terengganu
 Mukim Jenagur
 Mukim Kuala Berang (bandar)
 Mukim Kuala Telemung
 Mukim Penghulu Diman
 Mukim Tanggul
 Mukim Tersat
 Pekan Kuala Berang

Jabatan/Agensi Kerajaan
 Pejabat Kesihatan Daerah Hulu Terengganu
 MARDI Jerangau
 Pejabat Pelajaran Daerah Kuala Berang
 Pejabat Pendaftaran Negara Hulu Terengganu
 Pejabat Majlis Daerah Hulu Terengganu
 Ibu Pejabat Daerah Polis Hulu Terengganu
 Balai Polis Kuala Berang
 Balai Polis Telemong
 Pejabat Hutan Daerah Terengganu Tengah

Hospital/Klinik
 Hospital Daerah Hulu Terengganu
 Klinik Kesihatan Kuala Telemong
 Klinik Desa Bukit Diman
 Klinik Desa Kampung Tok Dor

Sekolah/Pendidikan
 Sekolah Menengah Sains Hulu Terengganu SAHUT
 Politeknik Hulu Terengganu 
 Sekolah Kebangsaan Sungai Berua,Hulu Terengganu
 Sekolah Kebangsaan Seri Buluh, Hulu Terengganu
 Sekolah Kebangsaan Kuala Ping, Hulu Terengganu
 Sekolah Kebangsaan Dusun, Hulu Terengganu
 Sekolah Kebangsaan Teris, Hulu Terengganu
 Akademik Binaan Malaysia (Wilayah Timur)
 Sekolah Kebangsaan Kemat, Hulu Terengganu
 Sekolah Kebangsaan Nibong, Hulu Terengganu
 Sekolah Imtiaz Kuala Berang
 Sekolah Menengah Sains Hulu Terengganu
 Sekolah Kebangsaan Tengku Ampuan Intan￼￼, Hulu Terengganu
 Sekolah Kebangsaan Kuala Berang￼￼, Hulu Terengganu
 Sekolah Kebangsaan Seri Berang￼￼, Hulu Terengganu
 Sekolah Menengah Kebangsaan Tengku Ampuan Intan￼￼, Hulu Terengganu
 Sekolah Menengah Agama Mahmudiah￼￼, Hulu Terengganu
 Sekolah Menengah Kebangsaan Seri Berang￼￼, Hulu Terengganu
 Sekolah Menengah Kebangsaan Ajil￼￼, Hulu Terengganu
 Kolej Tingkatan Enam Hulu Terengganu

Pautan luar 

 Peta Daerah Hulu Terengganu

Rujukan 

 ^ Sejarah Hulu Terengganu

 

Daerah di Terengganu